Read and Write application parameters in XML - CodeProject 11,338,761 members (49,977 online)
Gintas Last Visit: 31-Dec-99 19:00 Last Update: 30-Mar-15 16:00Refresh1 Dis oestyd in die Overberg – toortsie.com
Dis oestyd in die Overberg
November 4, 2016 November 4, 2016 ~ Toortsie
Ek weet dit gaan baie swaar met die boere oor die hele land. My hart pyn vir hulle, want ook ek weet wat droogte is. Tog kan ek nie stilbly omdat God ons geseën het met ‘n goeie oes nie. Dinge het vir ons so verskriklik sleg gelyk op ‘n stadium, maar God het dit verander. Mag God elke boer in ons land seën, mag elke boer God se hand styf vashou.
Foto’s deur Lize du Toit, Photography by Lize.
Stroper besig om graan op te tel.
Twee stropers van agter afgeneem. Die graanrye wat ‘ligter’ van kleur is, is nog nie gestroop nie. Dit het nog pitte in. Die ander rye, die donkerder rye met die twee spoortjies weerskante, is strooi wat reeds uitgeoes is.
Die stopers is vol en moet die uitgeoeste graan uitpomp. Dit word gedoen in die ry, daar word nie gestop om dit te doen nie. Trekkers met ‘vangwaens’ ry dan langs die stroper. Terselfdertyd word daar gestroop (oes), en uitgepomp. Dis nogals ‘n kophoustorie, veral as daar ‘n draai voor in die pad is. Die trekkers met die vangwaens neem dan dit na die groot massawa waarin dit oorgepomp word, tot die vragmotor dit kom oplaai om na die silo’s te neem.
Stroper besig om te oes.
Die graan word afgetap in ‘n vangwa wat langs die stroper ry.
Hierdie bloginskrywing is gedoen met ‘n ontsagbare dankbare hart. Geen woorde is genoeg om dit te beskryf nie. As ‘n mens so 100% afhanklik is van die natuur, kan jy nie anders as om in verwondering te staan wanneer God ons seën nie. Aan Hom die lof en die eer en die aanbidding.
Nog oestydblogs met foto’s:
Saterdagoggenduitstappie – Oestyd 2015 is hier!
Reën in die oestyd.
Posted in Overberg, Plaaslewe en Landbousake	Oestyd 2016
‹ PreviousJa, wag op die Here
Next ›Toortsie en die Ingels
16 thoughts on “Dis oestyd in die Overberg”
November 4, 2016 om 6:50 vm
Dit is die allerlieflikste foto’s! Watter pragtige wêreld.
November 4, 2016 om 6:58 vm
Baie dankbaar. Dit kan huer ook baie droog raak.
November 4, 2016 om 7:29 vm
Baie mooi landskap. Ek gaan nou nie voorgee om te weet wat al daai masjiene is nie, maar dit lyk indrukwekkend. Ons is saam met julle bly oor die suksesvolle oes.
November 4, 2016 om 7:38 vm
Die masjiene op die foto 3e van onder, is donkies. 🙂
Ja, daar word met massiewe masjiene gewerk en ek staan soveel keer verstom dat hier regtig min ongelukke gebeur tydens oestyd.
2 groot goed wat gedurende hierdie jaar se oes gebeur het, is dat daar blykbaar in Caledon se distrik ‘n stroper uitgebrand het. Dis iets wat verskriklik maklik gebeur, dis droë graan en olie en masjiene wat warm raak, baie wrywing tussen parte …
En ‘n ander persoon se stroper het in ‘n diep kloof ingehardloop. Hy kon betyds afspring. Genadiglik het sy vrou en 2 dogtertjies minute voor dit afgeklim. Geen mens sou dit kon oorleef as hul steeds in die stroper was nie. Saam met die ongeluk is daar altyd genade ook.
En dannis hier baie draaiende wurms. As so iets net ‘n stukkie van jou klere gryp, is dit tiekets.
November 4, 2016 om 7:45 vm
haha @donkies – ek het in Namakwaland grootgeword sussie; ek het op hulle gery (en afgeval). Dit klink gevaarlik en terselfdertyd baie opwindend, ek wou amper gesê het “triomfantlik” om die oes in te samel, iets wat jy geplant en sien groei het.
November 4, 2016 om 7:47 vm
Dis regtig die seën op ‘n jaar se werk, se waag, se voluit gaan selfs al wys die natuur jy moet rem.
November 4, 2016 om 10:19 vm
Jy moet gou weer loer, ek het nou byskrifte by.
November 4, 2016 om 12:31 nm
November 4, 2016 om 12:39 nm
Wat ñ voorreg Toortsie, om daar te kan bly. Om die lande as jul uitsig te beleef. En die dankbaarheid wat uit jou hart straal, dit maak die geskenk nog meer spesiaal.
November 4, 2016 om 1:58 nm
Ek is dankbaar dat die Here julle genadig is. Kan Hom net loof en prys!!
November 4, 2016 om 2:32 nm
Dis so pragtig daar!
November 4, 2016 om 2:44 nm
Hierdie tyd van jaar so mooi
November 6, 2016 om 4:56 nm
November 4, 2016 om 11:31 nm
So bly vir julle. God se genade is groot. Kan nou net bid vir genade vir mens en dier in die droogte geteisterde dele van ons land ook. Geluk.
November 5, 2016 om 8:48 vm
Oee die droogte in die res van die land is anfswekkend.
November 6, 2016 om 4:52 vm
Ai dit bly darem maar mooi as die stropers so loop. My broer ry tans koring daar in Bredasdorp se omgewing en ek kry gereeld fotos van die lande af.